Vremea se răcește în Republica Moldova, norii fac legea și astăzi
- Nicolae Comănescu
- 7 martie 2024, 06:54
Vreme mohorâtă și azi, 7 martie, în Republica Moldova, cu temperaturi ce scad la valori apropiate de această perioadă a anului, după cum au informat meteorologii.
Vreme rece în Republica Moldova, temperaturile își păstrează și azi, 7 martie, tendința de scădere, începută la începutul acestei săptămâni. În funcție de regiune, maximele vor varia între 5 și 7 grade Celsius, iar cerul va fi acoperit de nori pe tot parcursul zilei, în toate regiunile țării, după cum au informat specialiștii meteo.
Vreme din ce în ce mai rece în Republica Moldova
Vor fi condiții de ploi slabe, iar vântul va sufla moderat. La Cahul, în partea de sud, se vor înregistra 7 grade Celsius. La Chișinău, Rîbnița și Briceni se vor înregistra 6 grade, iar la Bălți va fi cel mai frig, cu o valoare de 5 grade. Minima va ajunge la -2 grade Celsius, au mai spus meteorologii.
Azi, în România, vremea va fi în general închisă, iar valorile de temperatură vor marca o scădere față de intervalul anterior și se vor situa în jurul mediilor multianuale.
Se vor semnala precipitații sub formă de ninsoare la munte, ploaie în Banat, Crișana, Oltenia, local în Maramureș și Muntenia și cu totul izolat în Dobrogea, iar local în Transilvania și Moldova vor fi ploi și trecător lapoviță.
Izolat se vor acumula cantități de apă de 10…15 l/mp în vestul, sud-vestul teritoriului și la munte.
Vântul va sufla slab și moderat, cu unele intensificări în nord-vest, centru și sud, unde va atinge viteze în general de 35…45 km/h. Temperaturile maxime se vor încadra între 2 și 10 grade, iar cele minime între -4 și 5 grade.
Vremea se va răci și va fi în general închisă. Trecător va ploua slab, iar vântul va sufla moderat, cu ușoare intensificări (rafale de 40…45 km/h). Temperatura maximă va fi de 7…9 grade, iar minima de 2…3 grade.
Temperaturi în cele mai mari orașe din România:
Vremea în Brașov: 2 °C / 8 °C Vremea în Iași: 2 °C / 7 °C Vremea în Cluj Napoca: 2 °C/ 10 °C Vremea în Constanța: 4 °C/ 8 °C Vremea în Bacău: 3 °C/ 7 °C Vremea în Timișoara: 7 °C/ 10 °C Vremea în Oradea: 5 °C/ 10 °C Vremea în Sibiu: 4 °C/ 10 °C Vremea în Giurgiu: 4 °C/ 11 °C Vremea în Galați: 3 °C/ 9 °C Vremea în Arad: 6 °C/ 10 °C Vremea în Piatra Neamț: 1 °C/ 5 °C